[bookmark: _GoBack]VENDIM 
Nr.136, datë 11.2.2009

PËR MIRATIMIN E UNIFORMËS, TË FORMËS DHE ELEMENTEVE TË GRADAVE E TË SHENJAVE DALLUESE TË EFEKTIVAVE TË GARDËS SË REPUBLIKËS SË SHQIPËRISË
 
Në mbështetje të nenit 100 të Kushtetutës, të pikës 1 të nenit 18 të ligjit nr.8869, datë 22.5.2003 “Për Gardën e Republikës së Shqipërisë”, të ndryshuar, dhe të nenit 25 të ligjit nr.9366, datë 31.3.2005 “Për gradat dhe karrierën në Gardën e Republikës së Shqipërisë”, me propozimin e Ministrit të Brendshëm, Këshilli i Ministrave
 
VENDOSI:

1. Uniforma, forma dhe elementet e gradave dhe të shenajve dalluese të efektivave të Gardës së Republikës së Shqipërisë të jenë sipas modeleve dhe specifikimeve teknike, të paraqitura, përkatësisht, në lidhjen nr.1 e në lidhjen nr.2, që i bashkëlidhen këtij vendimi.
 2. Uniformat për efektivat e Gardës së Republikës së Shqipërisë të jenë: 
a) Uniforma e oficerit dhe e nënoficerit;
b) Uniforma për shërbim e stërvitje;
c) Uniforma ceremoniale;
ç) Uniforma e truprojës së nderit;
d) Uniforma civile. 
3. Ministri i Brendshëm miraton:
a) Rregulloren e uniformës së Gardës.
b) Normën e materialeve të veshmbathjes,  në përbërje dhe në inventar të strukturave të Gardës.
c)   Normën e furnizimit me veshmbathje për efektivat e Gardës.
ç)  Normën e furnizimit me veshje civile ose konvertimin e saj në vlerë (në lekë).
d)  Normën e materialeve të konsumit dhe të mirëmbajtjes.
dh)  Normën e veshmbathjes së posaçme të shërbimit civil, sipas profesioneve.
e)  Normën e pajisjeve për qentë, në organikë të Gardës.
ë)  Uniformën për shërbime të veçanta: për shërbimin e trupave speciale, me motoçikletë, me helikopter dhe me mjete lundruese, si dhe elementet speciale të tyre.
f)   Zëvendësimet e materialeve të veshmbathjes, brenda vlerës së normës.
g) Ndryshimet e mundshme në elemente të veçanta të uniformës, të elementeve të gradave dhe shenjave dalluese, sipas ndryshimeve, që mund të ndodhin në strukturën e Gardës së Republikës së Shqipërisë. 
4. Vendimi nr.511, datë 9.11.1999 i Këshillit të Ministrave “Për miratimin e uniformës të truprojës së nderit dhe të stemës së Gardës së Republikës” dhe vendimi nr.67, datë 22.1.2004 i Këshillit të Ministrave “Për miratimin e uniformës dhe të shenjave dalluese të Gardës së Republikës së Shqipërisë”, i ndryshuar, shfuqizohen. 
5. Ngarkohen Ministri i Brendshëm dhe komandanti i Gardës së Republikës për zbatimin e këtij vendimi. 
Ky vendim hyn në fuqi pas botimit në Fletoren Zyrtare.
 
 
KRYEMINISTRI 
Sali Berisha

Lidhja nr.2

SPECIFIKIMET TEKNIKE
TË UMFORMËS, FORMËS DHE ELEMENTEVE TË GRADAVE DHE
SHENJAVE DALLUESE TË EFEKTIVAVE TË GARDËS SË REPUBLIKËS SË
SHQIPËRISË

1. UNIFORMA PËR TRUPROJËN E NDERIT
Kjo uniformë do të jetë verore dhe dimërore.
Uniforma verore përbëhet nga:
Kostumi (1 kapelë, 1 xhaketë, 1 palë pantallona), shirit dekorativ (fjongo), doreza të bardha, këpucë gjysma të zeza, rrip mesi ceremonial, rrip pantalloni.
Xhaketa do të jetë dopjopet, prej stofi terital veror, me ngjyrë të kuqe, me përzierje 70% lesh, 30% poliestër +/-5 %, masa 205 +/-5 gr/m2. Xhaketa është me jakë të zezë të mbyllur, e cila në anësore përshkohet nga një shirit me ngjyrë të kuqe 3-4 mm. Jaka, në gjithë gjatësinë e saj, është e qëndisur me fije ngjyrë ari, me gjethe në formë kurore, që fillojnë nga përpara e bashkohen në mesin e jakës prapa. Xhaketa përpara mbyllet me 9 çifte kopsash të mëdha garde. Xhaketa tek supet ka dy spaleta pllake me ngjyrë të artë, në pjesën e përparme të mëngëve është qëndisur me fill të zi shqiponja, në mesin e së cilës është qëndisur me fill ngjyrë ari përkrenaria e Skënderbeut.




Pantallonat janë stof teritali veror, me ngjyrë të zezë, me përzierje 70% lesh, 30% poliestër +/- 5 %, masa 205 +/- 5 gr/m2. Kanë dy xhepa të pjerrët në anësore, në përparëse kanë dy pensa nga jashtë, në pjesën e prapme djathtas kanë një xhep të brendshëm me fileto që mbyllet me kopsë. Pantallonat, në dy anësoret në bashkimin e përparsve me pjesën e prapme të tyre, përshkohen nga shirit i kuq 3-4 mm, nga qemeri deri në fund të pantallonave.
Kapela është stof teritali veror, me ngjyrë të zezë, me përzierje 70% lesh, 30% poliestër+/- 5 %, masa 205 +/- 5 gr/m2. Ka strehë plastike me ngjyrë të zezë, streha plastike është e veshur me materialin si të kapelës në të cilën montohet në pjesën e përparme, në gjithë gjatësinë e saj një dekoracion me gjethe lisi të punuar me fije me ngjyrë të artë. Kapela, në bashkimin e tepelekut me rrethin, përshkohet nga një shirit i kuq 3-4 mm.
Shiriti dekorativ (fjongo) është prej pambuku-poliestër i thurur me dy kordonë, me ngjyrë ari, vendoset në krahun e majtë nën spalinë, i varur poshtë në gjithë gjatësinë e tij dhe kapet me anë të një kapseje në nivelin e kopsës së dytë të xhaketës.
Dorezat ceremoniale janë prej materiali pambuku, me ngjyrë të bardhë.
Rripi ceremonial është material sintetik me ngjyrë të artë, mbërthehet me anë të një togze me të njëjtën ngjyrë, e cila ka të stampuar në qendër shqiponjën e famurit kombëtar.
Uniforma dimërore përbëhet nga:
Kostumi (1 kapelë, 1 xhaketë, 1 palë pantallona), shirit dekorativ (fjongo), doreza të bardha, këpucë gjysma të zeza, rrip ceremonial, rrip pantallonash.
Xhaketa do të jetë dopjopetë prej stofi leshi dimëror, me ngjyrë të kuqe, me përzierje 70% lesh, 30% poliestër +/- 5%, masa 280 +/- 8 gr/m2. Xhaketa është me jakë të zezë të mbyllur, e cila në anësore përshkohet nga një shirit me ngjyrë të kuqe 3-4 mm. Jaka në gjithë gjatësinë e saj, është e qëndisur me fije ngjyrë ari, me gjethe në formë kurore, që fillojnë nga përpara e bashkohen në mesin e jakës prapa. Xhaketa përpara mbyllet me 9 çifte kopsash të mëdha garde. Xhaketa tek supet ka dy spaleta pllake me ngjyrë të artë, në pjesën e përparme të mëngëve është qëndisur me fill të zi shqiponja, në mesin e së cilës është qendisur me fill ngjyrë ari përkrenarja e Skënderbeut.
Pantallonat janë stof leshi dimëror, me ngjyrë të zezë, me përzierje 70% lesh, 30% poliestër +/- 5%, masa 280 +/- 8 gr/m2. Kanë dy xhepa të pjerrët në anësore, në përparëse kanë dy pensa nga jashtë, në pjesën e prapme djathtas kanë një xhep të brendshëm me fileto që mbyllet me kopsë. Pantallont në dy anësoret, në bashkimin e përparsve me pjesën e prapme të tyre, përshkohen nga shiriti i kuq 3-4 mm, nga qemeri deri në fund të pantallonit.
Kapela është stof leshi dimëror, me ngjyrë të zezë, me përzierje 70% lesh, 30% poliestër +/- 5%, masa 280 +/- 8 gr/m2. Ka strehë plastike me ngjyrë të zezë, streha plastike është e veshur me materialin si të kapelës, në të cilën montohet në pjesën e përparme, në gjithë gjatësinë e saj, një dekoracion me gjethe lisi të punuar me fije me ngjyrë të artë.
Shiriti dekorativ (fjongo) është prej filli pambuk-poliestër, i thurur, me dy kordonë, ngjyrë ari, vendoset në krahun e majtë nën spalinë, i varur poshtë në gjithë gjatësinë e tij dhe kapet me anë të një kapse në nivelin e kopsës së dytë të xhaketës. Kapela, në bashkimin e tepelekut me rrethin, përshkohet nga një shirit i kuq 3-4 mm.
Dorezat ceremoniale janë prej lëkure shevro keci, me ngjyrë të bardhë.
Rripi ceremonial është material sintetik me ngjyrë të artë, mbërthehet me anë të një togze me të njëjtën ngjyrë e cila ka të stampuar në qendër shqiponjën e flamurit kombëtar.
2. UNIFORMA CEREMONIALE (për efektivat: oficerë dhe nënoficerë) 
Kostum ceremonial (1 kapelë, 1 xhaketë, 1 palë pantallona).





Xhaketa do të jetë e hapur monopet prej stofi me përzierje 70% lesh, 30% poliestër+/- 5%, me ngjyrë të zezë, masa 240 +/- 8 gr/m2. Xhaketa përpara mbyllet me 4 kopsa të mëdha garde. Ka katër xhepa pllakë me kapak që mbyllen me kopsa të vogla garde, dy në pjesën e gjoksit dhe dy poshtë në përparëse. Mëngët, 10 cm nga buzët e tyre, përshkohen nga një shirit teritali i kuq 3-4 mm.
Pantallonat, prej stofi me përzierje 70% lesh, 30% poliestër+/- 5%, me ngjyrë të zezë (prej materiali të njëjtë me xhaketën), kanë dy xhepa të pjerrët në anësore, në përparëse kanë dy pensa nga jashtë, në pjesën e prapme djathtas kanë një xhep të brendshëm me kapak që mbyllet me kopsë. Pantallonat, në dy anësoret në bashkimin e përparseve me pjesën e prapme të tyre, përshkohen nga shirit i kuq 3-4 mm, nga qemeri deri në fund të pantallonit.
Kapela, prej stofi me përzierje 70% lesh, 30% poliestër+/- 5%, me ngjyrë të zezë (prej materiali të njëjtë me xhaketën dhe pantallonat). Ka strehë plastike me ngjyrë të zezë, në të cilën montohet në pjesën e përparme në gjithë gjatësinë e saj:
- Dy shirita në formë gjetheje lisi, e punuar me fije me ngjyrë ari për gradën madhore.     
(Gjeneral).
-  Një shirit në formë gjetheje lisi, e punuar me fije me ngjyrë ari për gradat e larta.
(Major-Kolonel)
- Streha e kapelës për gradat e ulëta, të mesme dhe për nënoficerët, nuk ka dekoracion kapela.
Shiriti dekorativ (fjongo) është prej filli pambuk-poliestër, i thurur me ngjyrë ari, vendoset në krahun e majtë nën spalinë e varur poshtë në gjithë gjatësinë e tij dhe kapet në kopsën e parë të xhaketës.
Shiriti për gradën madhore “Gjeneral” është me tri kordona, për gradën e lartë “Kolonel” me dy kordona, gradat e tjera nuk kanë shirit dekorativ.
3. UNIFORMA E OFICERIT DHE E NËNOFICERIT TË GARDËS
Kostum (2 kapela, 1 xhaketë, 2 palë pantallona për efektiv oficer e nënoficer, 1 palë pantallona dhe 1 fund për efektiv oficere e nënoficere)
Xhaketa do të jetë e hapur monopet, prej stofi, me pënzierje 70% lesh, 30% poliestër+/- 5%, me ngjyrë të zezë, masa 240 +/- 8 gr/m2. Xhaketa përpara mbyllet me 4 kopsa të mëdha garde. Ka katër xhepa pllakë me kapak që mbyllen me kopsa të vogla garde, dy në pjesën e gjoksit dhe dy poshtë në përparëse. Mëngët, 10 cm nga buzët e tyre, përshkohen nga një shirit teritali i kuq 3-4 mm.
Pantallonat, prej stofi me përzierje 70% lesh, 30% polyester+/- 5%, me ngjyrë të zezë, masa 240 +/- 8 gr/m2 (prej të nëjtit stof si xhaketa), kanë dy xhepa të pjerrët në anësore, në përparëse kanë dy pensa nga jashtë, në pjesën e prapme djathtas ka një xhep të brendshëm me kapak që mbyllet me kopsë. Pantallonat në dy anësoret në bashkimin e përparsve me pjesën e prapme të tyre, përshkohen nga shirit i kuq 3-4 mm, nga qemeri deri në fund të pantallonave.
Fund për efektiv oficere. Fundi prej stofi me përzierje 70% lesh, 30% poliester+/- 5%, me ngjyrë të zezë, masa 240 +/- 8 gr/m2 (prej të njëjtit stof si xhaketa), me qemer prej stofi. Gjatësia 2-3 cm poshtë gjurit, i drejtë dhe me një të çarë nga prapa. Fundi në dy anësoret, në bashkimin e përparësve me pjesën e prapme, përshkohet nga një shirit i kuq 3-4 mm, nga qemeri deri në fund të tij.
            Kapela prej stofi me përzierje 70% lesh, 30% poliestër +/- 5%, me ngjyrë të zezë, masa 240 +/- 8 gr/m2 (prej të njëjtit stof si xhaketa e pantallonat). Ka strehë plastike (për oficer, nënoficer) me ngjyrë të zezë. Për gradën madhore “Gjeneral”, strehës plastike i montohen në pjesën e përparme në gjithë gjatësinë e saj dy shirita në formë gjetheje lisi të punuar me fije me ngjyrë ari dhe për gradat e larta (Major-Kolonel) një shirit në formë gjetheje lisi të punuar me fije ngjyrë ari. Kapela, në bashkimin e tepelekut me rrethin, përshkohet nga një shirit i kuq 3-4 mm.
Pardesy do të jetë e hapur monopet, prej stof leshi dimëror me ngjyrë të zezë, me përbërje 70% lesh, 30% poliestër +/-5%, masa 280 +/- 8 gr/m2. Ka 2 xhepa oblik në përparëse dhe nga një spalinë tek mëngët që kapet me kopsë. Rripi është prej të njëjtit material, i cili mbërthehet me togëz.


Xhakovento është prej stofi teritali me përbërje 50% lesh, 50% poliestër +/- 5%, me ngjyrë të zezë, masa 240 +/- 8 gr/m2. Xhakoventoja është e hapur përpara, mbërthehet me kopsa dhe me zinxhirë në sallki. Xhakoventës, në fund, tek jaka dhe mëngët, i vendoset llastik akreliku me ngjyrë të zezë. Në supe ka spalina prej të njëjtit material.
Pulovra është prej materiali trikotazh i zi, përbërja 50 % lesh me 50 % akrelik +/- 5%, thurja llastik 2+2. Jaka në formë “V”, ka dy spalina me fortesë të kollarisura.
Xhup ¾ sintetik, materiali pëlhurë impermeable (tekstil i gomuar), ngjyrë e zezë 100 % poliamid, masa 200 +/- 8 gr/m2. Xhupi në pjesën e përparme mbyllet me 5 kopsa në sallki. Dy përparëset në pjesën e poshtme kanë nga një xhep të pjerrët. Në pjesën e gjoksit deri në pjesën e sipërme të xhepave të poshtëm qepen dy xhepa të drejtë. Xhupi në anën e brendshme ka një veshje të ngrohtë, vatinë të thurur në dy krahët me astar ngjyrë të zezë. Xhupi bëhet me kapuç prej të njëjtit material. Në supe vendosen spalinat.
Këmishë me mëngë të gjata. Materiali pupilnë e bardhë me përzierje 80% pambuk. 20% poliestër +/-3%, masa 104 +/-3 gr/m2. Këmisha është me jakë me kollaritje të plotë, ka dy xhepa përpara. Mëngët e gjata bëhen me kapakë me kollaritje. Këmisha përpara mbyllet me kopsa të vogla me ngjyrë të bardhë dhe të shndritshme.
Këmishë vere me mëngë të shkurta. Materiali puplinë bezhë e mbyllur, me përzierje 65% pambuk, 35% poliestër +/- 3%, masa 125 +/-3 gr/m2 me jakë me kollaritje. Këmisha përpara mbyllet me kopsa të vogla me ngjyrë të njëjtë me atë të puplinës. Në fund këmisha ka një bordurë me gjërësi 5-6 cm, së cilës në të dy anët i vendoset llastik dhe mbyllet me dy kopsa. Këmishat kanë dy xhepa përpara me kapak. Xhepat janë me bordurë 3 +/- 0.2 cm në mes. Ka dy spalina me fortesë dhe kollaritje.
Kravata është material terital me ngjyrë të zezë.
Pantallona vere. Materiali me ngjyrë të zezë, me përzierje 30% viskozë dhe 70% poliestër +/-5 %, masa 180 +/-3 gr/m2. Pantallonat e drejta kanë dy pensa nga jashtë përpara dhe dy xhepa të pjerrët në anësore para, një xhep prapa me kapak në krahun e djathtë. Pantallonat në dy anësoret, në bashkimin e përparsve me pjesën e prapme të tyre, përshkohen nga shirit i kuq 3-4 mm, nga qemeri deri në fund të pantallonave.
Këpucë gjysma. Materiali lëkurë natyrale boks viçi. Pjesa e poshtme është shollë gome kompakte e presuar. Këpuca mund të ketë punime të lehta në suprinë, me pak majë jo të theksuar, me lidhëse të zakonshme me gjatësi të pranueshme dhe me 4 (katër) vrima, me syze metalike në të dyja anët.
Çorape ngjyrë të zeza, leshi për stinën e dimrit dhe pambuk për stinën e verës.
Doreza lëkure janë me ngjyrë të zezë, me material shevro keci.
Rrip pantallonash Materiali të jetë sintetik, fill i thurur. Ngjyra e rripit, e zezë. Mbërthimi me togëz metalike, me ngjyrë të artë.
4. UNIFORMA PËR SHËRBIM E STËRVITJE
Uniforma për shërbim e stërvitje do të jetë:
- verore,
- dimërore.
Unifonma për shërbim e stërvitje përbëhet nga: kostumi, këpucë me qafa stërvitjeje, bluzë vere, bluzë dimri, rrip mesi, shall.
Kostumi veror (2 kapela, 1 xhaketë, 1 palë pantallona), materiali terital veror ngjyrë e zezë, me përzierje 30 % viskozë dhe 70 % poliestër + 5 %, masa 180 +/-3 gr/m2.






Xhaketa. Është me jakë të hapur. Në pjesën e sipërme të gjoksit ka dy xhepa të brendshëm me kapak që mbyllen me velkrof femër-mashkull. Një xhep pllakë me kapak që mhyllet me velkrof femër-mashkull në krahun e majtë të mëngës. Përparset mbërthehen me 5 kopsa në sallki. Mëngët janë me ylyk me velkrof femër-mashkull për shtrëngimin e tyre, 5 cm nga buza e saj përshkohen nga një fileto e kuqe 3-4 mm. Në pjesën e brendshme të mëngëve vendoset ylyku dhe kopsa për mbajtjen e mëngës së përveshur (mbledhur). Në shpatulla përshkohet nga një fileto e kuqe 3-4 mm, në supe ka spaleta, të cilat në anësore përshkohen nga një fileto e kuqe 3 - 4 mm, deri në bashkimin me jakën.
Pantallonat. Pantallonat janë me dy pensa (pala) përpara, dy xhepa të pjerrët në anësore dhe 2 xhepa pllakë prapa me kapak. Pantallonat në pjesët anësore të kofshëve kanë dy xhepa pllakë me kapak që mbyllen me velkrof femër-mashkull. Pantallonat, në pjesën e gjunjëve dhe të të ndenjurave bëhen me fortesë nga i njëjti material. Pantallonat në dy anësoret, në bashkimin e përparsve me pjesën e prapme të tyre, përshkohen nga shirit i kuq 3-4 mm, nga qemeri deri në fund të pantallonave.
Kapela. Kapela, prej të njëjtit material si i kostumit, përbëhet nga pjesa e sipërme ose tepeleku, rrethi dhe streha. Streha është material plastikë e hollë dhe vishet me të njëjtin material si të kapelës së cilës i kalohet tegel zbukurimi. Pjesa rreth e rrotull kapelës, ku bashkohet tepeleku me rrethin, përshkohet nga një shirit i kuq 3-4 mm. Pjesa e brendshme e kapelës vishet me astar të zi.
Kostum dimri (1 beretë, 1 xhaketë, 1 palë pantallona), materiali stof terital dimëror me përzierje 30 % viskoze dhe 70 % poliestër +/- 5 % ngjyrë e zezë, masa 240+/-8 gr/m2.
Xhaketa. Është me jakë të hapur, në pjesën e sipërme të gjoksit ka dy xhepa të brendshëm me kapak që mbyllen me velkrof femër-mashkull. Një xhep pllakë me kapak që mbyllet me kopsë në krahun e majtë të mëngës. Përparset mbërthehen me 5 kopsa në sallki. Mëngët janë me ylyk, me velkrof femër-mashkull për shtrëngimin e tyre, 5 cm nga buza e saj përshkohen nga një fileto e kuqe 3-4 mm. Mëngët në bërryla bëhen me fortesë nga i njëjti material. Në shpatulla përshkohet nga një fileto e kuqe 3-4 mm, në supe ka spaleta, të cilat në anësore përshkohen nga një fileto e kuqe 3-4 mm, deri në bashkimin me jakën.
Pantallonat. Pantallonat janë me dy pensa (pala) përpara, dy xhepa të pjerrët në anësore dhe 2 xhepa pllakë prapa me kapak. Pantallonat në pjesën anësore të kofshëve kanë dy xhepa pllakë me kapak që mbyllen me velkrof femër-mashkull. Pantallonat, në pjesën e gjunjëve dhe të ndenjurave bëhen me fortesë nga i njëjti material. Pantallonat, në dy anësoret, në bashkimin e përparsve me pjesën e prapme të tyre, përshkohen nga shirit i kuq 3-4 mm, nga qemeri deri në fund të pantallonave.
Bereta. Është material 100% lesh, ngjyrë e zezë, përbëhet nga pjesa e sipërme ose tepeleku dhe rrethi. Pjesa rreth e rrotull beretës, ku bashkohet tepeleku me rrethin, përshkohet nga një shirit i kuq 3-4 mm. Pjesa e brendshme e beretës vishet me astar të zi.
Këpucë me qafa stërvitjeje. Lëkurë natyrale vaqet kundër ujit. Astar meshini. Pjesa e poshtme e këpucës është gomë e presuar. Fiap gome, taban soleti.
Bluzë vere. Materiali tekstil i trikotuar me përbërje 100% pambuk me ngjyrë të zezë. Masa 160+/-l0gr/m2. Bluza me jakë rrethore me gjerësi 3cm dhe thurje llastik 2+2. Bluza në pjesën e majtë të gjoksit ka të stampuar me ngjyrë të bardhë stemën e Gardës. Në pjesën e shpatullave ka të stampuar me ngjyrë të bardhë mbishkrimin “GARDA”-shkrimi “Times New Roman”, shkronja “Kapitale” me lartësi 8 cm.
Bluzë dimri. Materiali trikotazh, thurje tute dyshtresore, me push nga njëra anë, 100% pambuk, me ngjyrë të zezë, masa 400 +/- 10 gr/m2. Bluza me jakë rrethore gjysëm golfi, me gjerësi 4-5 cm dhe thurje llastik 2+2. Bluza në pjesën e majtë të gjoksit ka të stampuar me ngjyrë të bardhë stemën e Gardës. Në pjesën e shpatullave ka të stampuar me ngjyrë të bardhë mbishknimin “GARDA” - shkrimi “Times New Roman”, me shkronja “Kapitale”, me lartësi 8 cm.
Rrip mezi. Materiali të jetë sintetik fill i thurur. Ngjyra e zezë. Mbërthimi me togëz ebaniti të zezë dhe me çifte syzash metalike në gjithë gjatësinë e rripit.
Shall. Materiali 100% sintetik (atllas) ngjyrë e kuqe.

SPECIFIKIME TEKNIKE TË GRADAVE
Gradat për oficerë
a) Për kostumin ceremonial (grada supi me elemente metalike)
Elementet bazë janë yjet dhe shiritat. Shiriti kryesor (me gjerësi 1.6 cm për gradat e nivelit të ulët e të mesëm; 2 cm për gradat e nivelit të lartë; 2.4 cm për gradën madhore). Është i stilizuar në formën e një kështjelle me bedena, me rreshta (4mm secili). Në shiritin e kalasë mbivendosen dy çifte shpatash të kryqëzuara, në mes të të cilave qëndron përkrenarja e Skënderbeut. Shiriti tjetër është i stilizuar në formën e një kështjelle pa bedena, me një rresht për gradat e nivelit të ulët e të mesëm, me dy rreshta për gradat e nivelit të lartë, me tre rreshta për gradën madhore, me gjerësi sipas nivelit të gradave (me gjerësi, nga 0.4 cm për gradat e nivelit të ulët e të mesëm, 0.8 cm për gradat e nivelit të lartë, 1.2 cm për gradën madhore).
Elementet për të gjitha nivelet e gradave punohen me material metalik në ngjyrë të artë. Elementet e gradave kanë të montuar në pjesën e poshtme kapse metalike me vidë për fiksimin e tyre në mënyrë të palëvizshme në spaletën e xhaketës.
Dimensionet
- Për gradën madhore, një shirit kështjelle e stilizuar (me gjashtë rreshta nga 4 mm secili) me lartësi 2.4 cm e gjerësi 4.5 cm dhe shiritin tjetër (me tre rreshta nga 4mm secili) me lartësi 1 .2 cm e gjerësi 4.5 cm. Në qendër të spalinës vendoset ylli me diametër 3.5 cm.
- Për gradat e larta, një shirit kështjelle e stilizuar (me pesë rreshta nga 4 mm secili) me lartësi 2 cm e gjerësi 4.5 cm dhe shiritin tjetër (me dy rreshta nga 4mm secili) me lartësi 0.8 cm e gjerësi 4.5 cm. Yjet janë me diametër 2.5 cm.
- Për gradat e mesme dhe të ulta, një shirit kështjelle e stilizuar (me katër rreshta nga 4mm secili) me lartësi 1.6 cm e gjerësi 4.5 cm dhe shiritin tjetër (me një rresht 4mm) me lartësi 0.4cm e gjerësi 4.5 cm. Yjet janë me diametër 1.75 cm.
Shiriti i parë (kalaja e stilizuar me bedena) vendoset 0.5cm larg nga baza e fundit e spalinës, shiriti i dytë (kalaja e stilizuar pa bedena) vendoset 0.3 cm nga i pari. Yjet sipas gradave vendosen në vijë të drejtë mbi spalinë. Për gradën e Gjeneralit, ylli vendoset në qendër. Për gradat e larta, ylli i parë vendoset 0.6 cm larg nga shiriti kështjellë me bedena, ndërsa yjet e tjera vendosen të baraslarguar në mënyrë uniforme larg njëri-tjetrit. Për gradat e mesme dhe të ulëta, ylli i parë vendoset 1.2 cm larg nga shiriti kështjellë me bedena, ndërsa yjet e tjera vendosen të baraslarguara në mënyrë uniforme larg njëri-tjetrit.
b) Për kostumin e oficerit, xhakovento, pulovër dhe këmishë (grada supi me këllëf).
Gradat ndërtohen në formën e një këllëfi me dimensione 14.5 cm gjatësi dhe 4.9 cm gjërësi. Grada përshkohet në gjithë perimetrin e saj nga shiriti plastik me ngjyrë të artë, me gjerësi 2mm. Elementet formuese të gradave janë yjet dhe shiritat në formën e kalasë së stilizuar. Këto elemente për të gjitha nivelet e gradave janë në formë e madhësi të njëjtë me ato të gradave të uniformës ceremoniale. Shiriti i parë (kalaja e stilizuar me bedena) vendoset 0.3 cm larg nga baza e fundit e shiritit të artë plastik që kufizon gradën. Elementet e tjera ruajnë të njëjtat distanca si tek gradat e uniformës ceremoniale.
Prodhohen me material plastik me ngjyrë të artë dhe vendosen me termofiksim mbi një copë tekstili të zezë, të përforcuar nga brenda me shtresë plastike.
Gradat për nënoficerë
a) Për kostumin ceremonial (grada supi me elemente metalike)
Element bazë janë shiritat. Shiriti i parë, me lartësi 1.2 cm e gjerësi 4.5 cm, i stilizuar në formën e një kështjelle me tre rreshta (4 mm secili), është i njëjtë për të gjitha nivelet e gradave të nënoficerit. Në shiritin e kalasë së stilizuar, mbivendosen dy çifte shpatash të kryqëzuara, në mes të të cilave qëndron përkrenarja e Skënderbeut. Shiritat e tjerë janë në formë harkore me gjerësi 0.5 cm e gjatësi 4.1 cm. Pën gradat e nivelit të lartë dhe gradën “Kryekapter” element formues të gradës janë dhe shiritat këndorë (110°), me gjerësi 0.5 cm e gjatësi 4.1 cm. Grada më e lartë e nënoficerit, në mes të hapësirës ndërmjet shiritave harkor e këndor, ka yllin me diametër 1.5 cm.
Shiriti i parë (kalaja e stilizuar në formën e një kështjelle me tre rreshta) vendoset 0.5 cm larg nga baza e fundit e spalinës, shiriti i dytë (në formë harkore) vendoset 1cm nga i pari dhe 0.5 cm nga njëri-tjetri. Për gradat e nivelit të lartë, shiriti këndor vendoset 0.5 cm nga ai harkor dhe 0.5 cm nga njëri-tjetri. Në gradën më të lartë të nënoficerit shiriti këndor vendoset 1 cm nga ai harkor dhe 0.5 cm nga njëri-tjetri, ylli vendoset në mes të shiritave harkorë e këndorë.
b) Për kostumin e nënofcerit, xhakovento, pulovër dhe këmishë (grada supi me këllëf) 
Gradat ndërtohen në formën e një këllëfi me dimensione 14.5 cm gjatësi dhe gjërësi 4.9 cm. Grada (këllëf) përshkohet në të gjithë perimetrin e saj nga një shirit plastik me ngjyrë të artë, me gjërësi 2 mm. Elementet formuese për të gjitha nivelet e gradave janë në formë e madhësi të njëjtë me ato të gradave të uniformës ceremoniale të nënoficerit. Shiriti i parë (kalaja e stilizuar në formën e një kështjelle me tre rreshta) vendoset 0.3 cm larg nga baza e fundit e shiritit të artë plastik që kufizon gradën. Elementet e tjera ruajnë të njëjtat distanca si tek gradat e uniformës ceremoniale.
Këto grada prodhohen me material plastik me ngjyrë të artë dhe vendosen me termofiksim mbi një copë tekstili të zezë, të përforcuar nga brenda me shtresë plastike.
Gradat për uniformë shërbimi e stërvitje (grada në gjoks)
Elementet formuese për të gjitha gradat e gjoksit për oficerë e nënoficerë, janë në formë të njëjtë me ato të gradave të supit për oficerë e nënoficerë, ndërsa përmasat e elementeve të këtyre gradave janë në masën 60 % të elementeve të gradave të supit. Të gjitha elementet e gradave janë të qëndisura me fije në ngjyrë ari, në copë tekstili me ngjyrë të zezë të përforcuar nga brenda. Këto grada vendosen në krahun e majtë të gjoksit mbi kapakun e xhepit, me anë të një velkrofi femër-mashkull. Në pjesët anësore rrethohet me shirit ngjyrë ari me gjerësi 2 mm. Të gjitha gradat janë në formë drejtkëndëshi me dimensione 8.5 x 3 cm.
Emblema e kapelës (e madhe, e vogël)
Ngjyra është e artë për të dy emblemat. Elementi bazë është shqiponja e flamurit, e punuar me material metalik, me përkrenaren e Skënderbeut me profil nga e djathta, e vendosur mbi dy kokat e shqiponjës, të rrethuara me një kurorë gjethe lisi.
Emblema montohet në kapele me anë të një vidhe. Emblema e madhe ka përmasa 6.5 cm x 5.5 cm. Emblema e vogël 4.5 cm x 3.5 cm.
Stema e Republikës
Material tekstil, i qëndisur me penj sipas ngjyrave të çdo elementi të stemës. Stema është në formën e një mburoje me përmasa 7.5 x 6 cm. Pjesa e sipërme është e drejtë, ndërsa  pjesa e poshtme në formë ovale (shqyti). Fusha është në ngjyrë të kuqe, në mes të së cilës gjendet shqiponja dykrenare me ngjyrë të zezë, mbi të cilën në qendër vendoset përkrenarja e Skënderbeut ngjyrë ari, me profil nga e djathta. Stema rrethohet me një kornizë ngjyrë ari, me gjerësi 2 mm. Stema montohet në krahun e majtë me anë të një velkrofi femër mashkull.
Stema e Gardës së Republikës
Material tekstil, i qëndisur me penj sipas ngjyrave të çdo elementi të stemës. Stema është në formën e një mburoje me përmasa 7.5 x 6 cm. Pjesa e sipërme është e drejtë ndërsa  pjesa e poshtme në formë ovale (shqyti). Fusha është në ngjyrë të kuqe. Stema rrethohet me një kornizë ngjyrë ari, me gjerësi 2 mm. Në largësi 1 cm në brendësi të kornizës së parë ka një kornizë tjetër ngjyrë ari të vijëzuar me gjerësi 1-1.2 mm. Në mes të kornizës së dytë ka një shirit me ngjyrë të zezë, me gjerësi 2 cm, që fillon nga pjesa e sipërme e kornizës së dytë e deri në fund të saj. Mbi shiritin e zi në qendër qëndron përkrenarja e Skënderbeut, në ngjyrë ari, në profil, mbi dy shpata me ngjyrë të artë, të kryqëzuara. Në mes të kornizës së parë e të dytë, shkruhet me shkronja kapitale dhe të zezë (me shkrim “Arial” e me bold), me lartësi 6 mm, me ngjyrë të bardhë, fjala “GARDA” në pjesën e sipërme dhe fjala “E REPUBLIKËS” në pjesën e poshtme në formë ovale. Stema montohet në krahun e djathtë, me anë të një velkrofi femër-mashkull.

Shenja e emrit
Shenja e emrit është me përmasa 8.5 cm gjatësi, 2 cm gjerësi. Material i gomuar, me sfond të zi, i cili rrthohet me një kornizë ngjyrë ari më gjerësi 2mm. Shenja në krahun e majtë ka përkrenaren e Skënderbeut, në profil nga e djathta dhe në pjesën tjetër shkruhet me shknonja kapitale, me shkrim “Arial”, bold, me lartësi 10 mm, me ngjyrë të artë, mbiemri i ofcerit apo nën/oficerit të Gardës. Të gjitha elementet e shenjës së emrit punohen mbi materialin e gomuar në reliev. Montimi i shenjës në uniformë bëhet me velkrof mashkull-femër, mbi kapakun e xhepit të djathtë të gjoksit.
Shenja e jakës
Elementet bazë të shenjës së jakës janë: dy kurora me gjethe lisi, të bashkuara në pjesën e poshtme, ndërsa në pjesën e sipërme, largësia mes kurorave është 5 cm, lartësia 3.5 cm. Në mes të kurorave vendosen përkrenaret e Skënderbeut, me dimensione 2.5 x 1.7 cm, në profil, që shikojnë nga njëra-tjetra. Ato vendosen në dy anët e jakës së sipërme të xhaketës, sipas vijës së qepjes së jakave. Të gjitha elementet e shenjës së jakës janë me material metalik me ngjyrë ari.
Shenjat e armës së Gardës
Shenja e armës Gardës është me përmasa 2 cm gjerësi, 1.3 cm lartësi. Elementi bazë është kala e stilizuar me një bedenë, me përmasa 2 cm x 0,5 cm, mbi të cilën vendosen dy shpata të kryqëzuara me përmasa 0.5 cm x 0.4 cm. Shenja në pjesën e poshtme është në formë gjysmërrethore, ku shkruhet “GARDA E REPUBLIKËS”. Shenja është e punuar me material metalik ngjyrë ari. Vendoset në të dy anët e jakës së poshtme të xhaketës.
Shenjat dalluese të armëve e shërbimeve
Janë me material metalik me ngjyrë ari sipas modeleve të përcaktuara, për çdo armë e shërbim. Vendosen në të dy anët e jakës së poshtme të xhaketës.
Shenjë gjoksi (për gradën madhore dhe gradat e larta)
Shenja e gjoksit është me përmasa 8.5 cm gjatësi, 2 cm gjerësi për gradat e larta dhe 8.5 cm gjatësi, 2.4 cm gjerësi për gradën madhore. Elementi bazë është një kështjellë e stilizuar me bedena të shkallëzuara, me dy shpata të kryqëzuara në qendër. Ka gjashtë rreshta (4mm secili) për gradën madhore dhe pesë rreshta (4 mm secili) për gradat e larta. Në pjesën e pasme stema ka të montuar me perçina një kapse suste për fiksimin në mënyrë të palëvizëshme të saj në xhaketë. Material metalik me ngjyrë ari.
Dekoratat, medaljet
Dekoratat, medaljet vendosen në anën e majtë të kraharorit, sipër xhepit të xhaketës, në raste ceremoniale festash, përvjetorësh etj. Vendosja e tyre bëhet nga tre copë në çdo radhë sipas rëndësisë, duke filluar nga e djathta në të majtë dhe nga lart-poshtë. Shiritat të cilat përfaqësojnë medaljen e dhënë, vendosen dhe mbahen në unifonmën e oficerit e nënoficerit të Gardës.
Shenjat e arsimit dhe të kurseve
Jepen nga institucionet përkatëse arsimore dhe vendosen në kraharorin e djathtë, 1 cm mbi shenjën e emrit.
Kopsat e mëdha dhe të vogla
Janë metalike me ngjyrë të artë për të gjitha llojet e gradave. Kopsat në qendër të tyre kanë të stampuar në reliev shenjën dalluese përkrenaren e Skënderbeut në profil me pamje nga e djathta, ku shkruhet në mënyrë gjysmë rrethore me shkronja kapitale “GARDA E REPUBLIKËS SË SHQIPËRISË”. Kopsa e madhe është në formë të rrumbullakët, me diametër 2.3 cm, kopsa e vogël me diametër 1.5 cm.






Kopsat e kapelës
Në përbërje forme e përmasa janë të njëjta me kopsat e vogla të xhaketës. 
Shiritat e kapelës
Shiriti i kapelës, për uniformën e gradës madhore “Gjeneral”, është një kordon dysh i thurur ngjyrë ari, në dy anët e të cilit vendoset nga një kondon tek i thurur ngjyrë ari. Në uniformën e truprojës së nderit, uniformën ceremoniale e atë të oficerit të gradave të larta është vetëm një kordon dysh i thurur ngjyrë ari. Kordoni është me përbërje 70% sintetik dhe 30% pambuk. Shiriti në dy ekstremet montohet me kopsa tip vidhe.
Në uniformën ceremoniale e atë të oficerit, për gradat e mesme e të ulëta, shiriti është material plastik me metalizim me ngjyrë ari, ku është e punuar në reliev një degëzim gjethe lisi. Për nënoficerët shiriti i kapelës është i njëjtë me atë të oficerëve të gradave të mesme e të ulëta, por pa punim të gjethes.
Dekoracioni i strehës së kapelës (për uniformën e truprojës së nderit, uniformën e gradës madhore dhe uniformën e oficerëve të gradave të larta) 
Elementet bazë janë dekoracioni kuror gjethe lisi, në formë harkore sipas strehës së kapelës. Të gjitha elementet e dekoracionit të kapelës janë qëndisura me fije ngjyrë ari. Dekoracioni kurorë mbështetet në të gjithë gjerësinë e strehës së kapeles. Gjerësia e dokoracionit në anë 1cm, duke u zgjeruar në qendër 2 cm. Grada e Gjeneralit ka dy elemente kurore, kurse uniforma e truprojës së nderit dhe ajo e oficerëve të gradave të larta, një element kurore.
